Scitec - Athletic Line | Advanced Multi Mineral és R3LOAD vélemény - Feherje.blogspot.hu | Diéta | Fehérje | Whey Protein | BCAA | Kreatin | Glutamin | Tömegnövelő
advanced multi mineralásványi anyagathletic linekiegészítőkr3loadscitec nutritiontápkiegvéleménywod crusher
Scitec - Athletic Line | Advanced Multi Mineral és R3LOAD vélemény
Az a cikksorozat első része mondhatni elég rosszul indult, amiben kiderült, hogy a Scitec lényegében újracsomagolt két már meglévő terméket - persze tudjuk. Jó marketinggel mindent el lehet adni :)
De ismét úgy állunk neki a cikknek, hogy na most látunk valami újat. Hátha!
Jöjjön az Advanced Multi Mineral és a R3LOAD termékek.
Ahogy a kép is mutatta 10 féle ásványi anyagot tartalmazó tabletta. Mondhatni egy elektrolit kapszula. Úgy néz ki ez tényleg új termék, nem tudunk hasonlóról - ha te tudsz, írd meg kommentben!
Az ilyen termékeknél mindig érdemes megnézni az ásványi anyagok formáját, ebben a fő hatóanyagok a kalcium és a magnézium, mindkettő karbonát formában van. Ezek egy olcsó, könnyen elérhető formák. Ehhez képest a citrát az pl. 2x olyan jól tud felszívódni és hasznosulni.
Így ha a lehető legjobb ásványi anyag terméket keresed, akkor ez nem az. Szinte nem is találni olyan gyártót, aki minden ásványi anyagból a legjobbat belerakja egy termékbe, mert brutál ára lenne és nem lehetne eladni főleg, hogy az embereknek tökmindegy - a magnézium az magnézium és kész.
Ha egy alap ásványi anyag kapszulát keresel, és nincsenek túl nagy igényeid akkor jó választás lehet viszont! (értsd hobbi sportolóknak, átlag felhasználásra)
Ha olyan sportoló vagy, mint akivel reklámozzák ezeket a termékeket (pl. Olimpikon), akkor jobban jársz valami specifikusabb/minőségibb termékkel.
R3LOAD - edzés utáni
Első gondolat az volt, hogy ez biztosan a Balanced Recovery utódja lesz, de nem. Részben igaz, mivel edzés utáni termék, de igen sokat egyszerűsítettek rajta.
Ami elsőre nem szimpatikus, hogy a szénhidrát/fehérje arány 61:15 100g-ra nézve. Tanulmányok szerint a 2:1 arány ideálisabb, ez meg inkább 4:1 ugye - 2:1 volt amúgy a Balanced Recovery.
A termék kicsit egy olcsó tömegnövelő hatását kelti a 15%-os fehérjetartalmával és maltodextrin+dextrózon alapulva, de azért adtak hozzá pár ásványi anyagot, laktáz enzimeket. Ára 9990Ft 2,1kg termék ami 4757ft/kg-os árat tesz - ez tipikusan az a termék, amit fele ennyiből tuti ki lehet keverni otthon, főleg mivel 15%-os a fehérjetartalma. Bár a Scitec a weboldalán a fehérjékhez sorolja.
Összetevők (csokis): Maltodextrin, dextróz, tejsavófehérje-koncentrátum (emulgeálószer: szójalecitin), aromák: csokoládé praliné; zsírszegény kakaópor, fruktóz, Palatinose™ izomaltulóz, kálium-glukonát, L-glutaminok, Aquamin™ (Lithothamnium calcareum tengeri ásványi anyag komplex, beleértve a kalciumot, magnéziumot), trimagnézium-citrát, nátrium-klorid, L-leucin, L-aszkorbinsav, sűrítőanyag: xantángumi; L-izoleucin, L-valin, édesítőszerek: szukralóz, aceszulfám-K; koenzim Q10, mikrogranulált β-galaktozidáz (Tolerase™ L laktáz).
Az jó pont, hogy magnéziumból citrát van benne, és ez az Aquamin™ is lehet jó összetevő, ha azt tudja amit írnak róla (bár nem tudjuk mennyi van benne - lista alapján 1g/100g termék körül lehet).
Kikeverés otthon?
Maltodextrin kilója reálisan olyan 800Ft-1000Ft, Dextróz is, a tejsavófehérje koncentrátum meg 3000-3500Ft/kg körül beszerezhető egy akcióban, így a szénhidrát része elég olcsón megvan. Ha csak a szénhidrát és a fehérje kombót nézzük, akkor az olyan 1500-1700Ft/kg-os áron kikeverhető otthon. Ehhez rakunk egy kis vitamint és meg is vagyunk. Ha laktózérzékeny vagy, akkor meg használj hozzá izolátumot.
Így összességében nekünk nem szimpatikus a termék - nem kap tetszett plecsnit.
Persze állóképességi sportolóknak fontos a szénhidrát visszatöltés, de nem ennyire és ilyen kevés fehérje kíséretében. Gyártó is edzés utáni terméknek nevezi szvsz erre vannak jobb megoldások állóképességi sportolóknak is.
Tags: advanced multi mineral , ásványi anyag , athletic line , kiegészítők , r3load , scitec nutrition , tápkieg , vélemény , wod crusher
Scitec - Athletic Line | Advanced Multi Mineral és...
Scitec Nutrition - Athletic Line | Isotec Race és ...